หลังจากหมดประจำเดือนได้3วันก็มีเพศสัมพันธ์ค่ะ แล้วขณะมีเพศสัมพันธ์ รู้สึกแสบที่อวัยวะเพศ จึงใช้เจลหล่อลื่นช่วย (ตอนทาเจลก็รู้สึกแสบ) แล้วมีเลือดแดงสดติดอยู่ถุงยางอนามัยค่ะ อยากทราบว่าเป็นเพราะอะไรได้บ้างคะ
สวัสดีค่ะ การมีเลือดปริมาณเล็กน้อยติดอยู่ที่ถุงยางอนามัยหลังจากมีเพศสัมพันธ์ น่าจะเกิดจากช่องคลอดมีการฉีกขาดเล็กน้อย ซึ่งอาจเกิดจากการมีเพศสัมพันธ์ที่รุนแรง ท่าทางในการมีเพศสัมพันธ์ หรืออวัยวะเพศชายที่มีขนาดใหญ่ เป็นต้น ซึ่งอาจทำให้เกิดอาการแสบในช่องคลอดร่วมด้วยดังกล่าว หากเลือดที่ออกมีปริมาณเพียงเล็กน้อย ไม่มีเลือดไหลออกมาอีกในวันต่อๆ ไป และไม่ได้เกิดขึ้นทุกครั้ง ก็ไม่ได้อันตรายแต่อย่างใด แต่หากยังคงมีเลือดออกทุกครั้งที่มีเพศสัมพันธ์ หรือมีเลือดออกปริมาณมาก อาจเกิดจาก- มีการติดเชื้อที่ปากมดลูก หรือช่องคลอด ซึ่งมักมีตกขาวที่ผิดปกติร่วมด้วย- มีติ่งเนื้อที่ปากมดลูก- มีการอักเสบติดเชื้อในโพรงมดลูก มักมีอาการปวดท้องน้อยร่วมด้วยบางคนอาจมีไข้-มะเร็งปากมดลูกนอกจากมีเลือดออกหลังมีเพศสัมพันธ์ มักมีอาการเลือดออกกะปริดกะปรอย ตกขาวมีเลือดปน มีกลิ่นเหม็นผิดปกติ ปวดท้องน้อยร่วมด้วย